text: Fotos: Tyv smed stjålet sølvtøj ved Burger King
  04 september 2014 kl. 13.05
  Normalt spiser man ikke med sølvbestik på Burger King. Derfor mener politiet, at en del sølvbestik, som blev fundet ved burger-restauranten i Sønderborg, stammer fra et indbrud.
  Politiet i Sønderborg har offentliggjort et foto af de to-tårnede sølvtøj af mærket Atla ? altså sølvplet.
  - Det er sandsynligvis derfor, tyven har smidt det fra sig, noterer lokalpolitiet i en pressemeddelelse. Hvis du mener, det kan være dit, så henvend dig via telefon 114 til Hittegods på lokalpolitistationen i Sønderborg.
  Sølvtøjet er fundet den 22. august på en mark i nærheden af Burger King ved Tech21 i Sønderborg.
  